Odense Adresse-Contoirs Efterretninger, 1835-05-26
J Aftes optraadte Hr. Springer, Grotes=Dandser fra St. Petersborg, første Gang som Aben i "Domi." Den overordentlige Lethed og Behændighed, hvormed han udførte dette Partie, og især hans Kamp med Slangen erhvervede ham almindeligt bifald, og efter Forestillingens Slutning nød han den Ære at blive fremkaldt. At han selv deelte denne Ære med den lille Caroline Rosenbusch, som til almindelig Tilfredshed havde udført det ved Aben frelste Barns Rolle, forøgede hans Andest hos Publikum. Forestillingen gjentages paa Onsdag. Forhaabentligen vil da den langtrukne Scene, som aabner anden Akt, blive meget afkortet. Mai Maaned vedbliver at være saa kold, at Man paa mange Steder endnu tyer til Kakkelovnen. Vi have i længere Tid havt østlig Vind med raat og fugtigt Veirligt; men vi haabe at den nu indtraadte sydvestlige Vind snart vil bringe en mildere Luft. Nattergalen, der i nogen Tid forstummede, lader nu atter sine skjønne Toner høre, end- og i flere haver i selve Byen. Den 28 Mai 1833. (Under denne Overskrift læses i Kjøbenhavnsposten Nr. 118, følgende Forslag). Det er en skjøn Dag, som nærmer sig; den 28 Mai frembringer Harmoni, Samstemning, Fælledsskab af Følelser blandt os. Kongens Villie, agtet og æret af alle, forener alle Hjerter, paa denne Dag er der kun et Partie, og dette Partie er hele Danmark, en slig Dag er dyrebar, man bør nyde den, man bør festligholde den. En Nation er stærk og agtværdig, naar en mægtig Følelse behersker den; kjære Medborgere, lad os vise det ved denne gunstige Leilighed. "Men hvad er at gjøre den 28 Mai, Vi vide, at vor Konge ikke under Pragt, Ostentation eller udvortes Glimmer; Hans Beskedenhed har beviist det ved Hans Regjerings Jubilæum. Her er en Maade, som paa engang vil tjene til at vise Ærefrygt for vor Konge, og at udvise vor Patriotisme: Lad os den 28 Mai 1835, til Ære for Provindsialstændernes Stifter, Frederik Vi, og for at bidrage til at lykkeliggjøre den trængende Klasse af Folket, ved Subskription grundlægge et Asyl for Smaabørn. Der findes sikkerligen paa denne Dag i hver Gade en brav Dannemand, som i de offentlige Blade vil tilbyde sig næste Torsdag at modtage sine Naboers Gaver; Gaven, nok saa ringe, om endog kun een Mark, for at alle og enhver kunne tage Deel deri, vil modtages med Erkjendtlighed; lad os overgive det Jndsamlede til Dhrr. Pastor Münter, Profesfor Sibbern eller Kandidat Schaarup, for at understøtte det vigtige Foretagende, som de have projetteret for smaae Børn. Danmark vil indlægge sig en sand Ære paa denne Dag. Kongen vil modtage en Hylding, som skyldes Ham, og som er Ham behagelig; Landet vil komme i Besiddelse, af en det fornøden Jnstitution. "Jeg anmoder Dhrr. Redakteurer for de forskjellige Blade, at de ville have den Godhed at indrykke dette Forslag, at det kan blive bekjendt for alle Danske. NB. Tør jeg sige det? Skulde det, at fremme denne Subskription, ikke være en skjøn og hæderlig Forretning for Dhrr. Deputerede og Suppleanter til Provindsialstænderne, for de ærværdige Hr. Præster, for Stadens 32 deputerede Borgere, for Redakteurerne af de offentlige Blade, for enhver Mand, som besidder Jndflydelse hos sine Medborgere. En fredelskende Fædrelandsven."